Царква ў імя святой мучаніцы Параскевы Пятніцы (Жыткавічы)

Царква ў імя святой мучаніцы Параскевы Пятніцы — колішні праваслаўны храм у г. Жыткавічы Гомельскай вобласці. Знаходзілася ў цэнтры горада.

 Гісторыя 
міні|злева|«Спас Пантакратар», абраз памеснага рада іканастаса з Траецкай царквы г. Жыткавічы. 1640. НММ РБ
Пабудавана ў 1842 г. з дрэва вотчынным уладальнікам Яленскім. Першы прыход адзначаны ў 1581 г., у архіве захоўваліся метрычныя кнігі з 1827 г.

Згарэла ў 1972 годзе. На яе месцы ў канцы XX стагоддзя пабудавана новая царква з цэглы.

 Архітэктура 
Была вырашана 4-зрубным выцягнутым увышыню аб’ёмам. Мела 2 вертыкальныя дамінанты: чацверыковую званіцу над прытворам, завершаную шатровай вежачкай на 8-граннай шыі, і шацёр з цыбулепадобным купалам над светлавым барабанам малітоўнай залы. Кампазіцыю ўзбагачала 5-гранная апсіда з бакавой нізкай рызніцай і кароткі бабінец, шматпланавае спалучэнне разнастайных дахаў. Гарызантальна ашаляваныя фасады чляніліся высока ўзнятымі прамавугольнымі аконнымі праёмамі ў фігурных ліштвах і брусамі-сцяжкамі ў прасценках. Апсіда вылучалася 3-ярусным іканастасам на 10 абразоў.

 Літаратура 


Катэгорыя:1842 год у Беларусі
Катэгорыя:Жыткавічы
Катэгорыя:Колішнія праваслаўныя храмы Гомельскай вобласці
Катэгорыя:Праваслаўныя храмы Жыткавіцкага раёна
Катэгорыя:Помнікі беларускага народнага дойлідства
Катэгорыя:Драўляныя цэрквы Беларусі
Катэгорыя:Зніклі ў 1972 годзе